《季颜师颜谪齐州以诗寄之》
宋代·范正民

历下故人今何在，音书久已隔寒暄。多年别后纷纷事，何日樽前细细论。

忍见风霜摧羽翮，空教江汉泻词源。圣朝宽大超前古，即有恩光照覆盆。

作者简介：范正民，字子政，一说名正明，字子正，吴县（今江苏苏州）人。纯仁长子。以荫补单州团练推官。卒，年三十三。有文集百卷，已佚。事见《山谷别集》卷一○《书范子政文集后》及《范忠宣集补编·宋单州推官子政公传》。今录诗二首。